text: Pren-te temps: de novembre 2012
  Pregària de Taizé a Sarrià, 27 de novembre 2012
  (Amb música: Bleibet hier, només instrumental)
  Avui el parenostre ens porta al verset "vingui a nosaltres el vostre regne". Intentarem aprofundir què vol dir-nos Jesús, en què ens vol instruir, fer pensar, fer-nos concentrar, o fer-nos pregar, amb aquesta frase del parenostre. A mi sempre m'ha fet pensar en el "món nou", aquí i ara, on tots siguem dones i homes nous, lliures, compromesos, atents, pacífics, solidaris... un món nou, un regne, que esperem arribi, però no passivament sinó ben activament i impulsat per la nostra fe. Un món nou que anem construint, transformant des del nostre entorn immediat fins a les estructures més allunyades, però que comença per la transformació interior.
  Cant: Déu és amor
  Lectura: Lluc 17, 20-21.
  Els fariseus van preguntar a Jesús quan vindria el Regne de Déu. Ell els respongué: "-El Regne de Déu no vindrà en un moment previsible, ni tampoc podran dir: "És aquí" o "És allà". El Regne de Déu és enmig vostre."
  Silenci amb música (Ubi caritas, Instrumental)
  Lectura: "Món en justícia i pau" de Pere Casaldàliga.
  Si la democràcia ve dels grecs, el cristianisme dels jueus i la tècnica de meditació d'Orient... Si les xifres que sumen són àrabs, les lletres que escrivim, llatines, i la imprescindible roda és persa... Si l'Àsia va aportar l'arròs, els països mediterranis, el blat, i Amèrica el blat de moro...
  Si molts ritmes que ballem són africans, La no-violència que més inspira és índia i la nadala universal és germànica... Si la raça humana és de tots els humans i les humanes d'aquesta terra...
  Perquè no lluitem a fi que totes les cultures dialoguin i contribueixin a la construcció d'un món en justícia i pau?
  Silenci amb música (El Senyor és la meva força, Instrumental)
  Lectura: Romans 14, 16-19.
  No feu que malparlin del vostre millor tresor! Que el Regne de Déu no consisteix pas en aquest menjar o en aquella beguda, sinó en la justícia, la pau i el goig de l'Esperit Sant. El qui serveix el Crist d'aquesta manera, agrada a Déu i és reconegut pels homes. Cerquem, doncs, allò que porta la pau i que edifica la comunitat.
  Cant final: Da pacem Domine
  Preparada per: Esteve Fernández
  Publicat per Esteve Fernández a 20:14 Cap comentari:
  La nostra família hem tingut la sort aquest estiu de poder viatjar a Terra Santa, juntament amb un grup de Salesians Cooperadors. Quan va arribar, i durant tot el viatge, vaig sentir parlar del "cinquè evangeli". En un primer moment no entenia què volia dir (jo en coneixia només quatre), però un cop a casa, veient les fotos que vam fer, ho vaig entendre: el cinquè evangeli és l'experiència i els records que et queden un cop has estat allà veient els llocs dels que tants cops has sentit parlar. Quant ets allà no ets gaire conscient, i vas amunt i avall, escoltant el guia, però un cop ho interioritzes tot, l'experiència és molt intensa.
  Muntanya de les Benaurances, Cafarnaüm, Tiberíades, Mar de Galilea, Riu Jordà, Desert de Judea, Muntanya de les Temptacions, Jericó, Natzaret, Mont Tabor, Betlem, Jerusalem, Betània, Mar Mort, Tagbha, Getsemaní, Via Dolorosa, Sant Sepulcre, Ain Karen... són un seguit de noms que sovint sentim. Cada diumenge en alguna lectura apareix algun d'aquests llocs. Ara, quan llegim algun fragment d'algun dels quatre evangelis, tenim la sort de poder no imaginar com serien aquests llocs, sinó de recordar com són, i poder fer-nos una idea de com va ser la vida de Jesús.
  D'experiències n'hem tingut moltes, però a mi m'agradaria explicar-vos algunes: la travessia pel Mar de Galilea en una barca de l'estil de la que tenien els deixebles i amics de Jesús, parant al mig del llac a fer una pregària. Celebrar l'eucaristia a Canà de Galilea, on el meus pares i la resta de pares i mares va renovar el compromís matrimonial. Visitar Natzaret, i poder veure com era una vivenda en aquella època, on va viure la Sagrada Família, la gruta de l'anunciació. La renovació del Baptisme en el Riu Jordà. Fer una petita pregària a l'hort de Getsemaní per la nit. Fer el Via Crucis pels carrers de Jerusalem (la Via Dolorosa, a l'igual que feu Jesús). La visita a la Basílica de la Nativitat, que està edificada, just a sobre de la gruta del naixement i l'adoració dels Mags. La visita als Salesians de Betlem, i als Franciscans de Jerusalem... I moltes més coses, vivències i experiències que us explicaré més endavant.
  Només vull acabar recomanant a tots aquells que pugueu, que us plantegeu la possibilitat de poder visitar Terra Santa algun dia, així viureu l'experiència del cinquè evangeli.
  Marta Gerona Otal
  Grups FOC, Parròquia de Sant Joan Bosco (Barcelona)
  Desert de Judea
  Publicat per Pren-te temps a 19:26 Cap comentari:
  Etiquetes de comentaris: acció transformadora, cristianisme, viatges
  L'espai João Martí neix de la intuïció que formem part d'una mateixa humanitat que ens convoca a trobar-nos els uns amb els altres i immersos en aquesta realitat, ens mou a compartir la riquesa del que som.
  A l'espai es desenvolupen diferents activitats en els següents eixos:
  - en el món aquí
  - en la psicologia, la ment, les emocions
  - en el cos
  - en l'esperit
  - en l'expressió
  Podeu consultar aquí el calendari d'activitats.
  Per tenir mes informació: espaijoaomarti@gmail.com
  Adreça C/ Mercè Rodoreda, 9, de Barcelona
  Tls. 667322799 // 697447920
  Informació aportada per Joan Segura
  Publicat per Pren-te temps a 19:02 Cap comentari:
  Etiquetes de comentaris: anunci activitat, conferències, reflexions
  Publicat per Esteve Fernández a 3:11 Cap comentari:
  Cafè amb l'autor: nova iniciativa de la llibreria Claret
  El passat 4 de juny va tenir lloc el primer "Cafè amb l'autor" de la llibreria Claret, una nova iniciativa per enfortir els vincles entre autors i lectors. El primer escriptor convidat va ser en Xavier Melloni, autor del volum "Voces de la mística II".
  Aquesta activitat pretén, segons els organitzadors, apropar lectors i autors "durant una estona per poder-los preguntar aquelles incògnites que apareixen durant la lectura d'un llibre, xerrar d'anècdotes i curiositats que acostumen a quedar en l'imaginari del lector, fer-li saber les nostres opinions, reflexionar sobre temes diversos, etc." Sens dubte una molt bona iniciativa que complementa la lectura del llibres.
  Els propers "cafès amb l'autor" ja programats són:
  26 de novembre de 2012 a les 19 h amb Laia de Ahumada i Lucía Caram, arran del llibre "Monges" (publicat a Fragmenta Editorial)
  3 de desembre de 2012 a les 19 h amb Arcadi Oliveres, autor de "Diguem prou!", "Contra la fam i la guerra", "Un altre món", "El meu camí cap a la utopia" i "Aturem la crisi" (publicats per Angle Editorial)
  Us podeu inscriure trucant al telèfon 93 301 08 87, escrivint a l'email llibreria@claret.cat o bé on-line en aquest formulari .
  Lloc: Sala Pere Casaldàliga de la Llibreria Claret, C/ Roger de Llúria, 5; Barcelona.
  Podeu sentir un àudio d'anunci del "Cafè amb l'autor" a YouTube: http://bit.ly/ZOH9qH
  Publicat per Esteve Fernández a 10:42 Cap comentari:
  Etiquetes de comentaris: anunci activitat, llibres
  Aquestes jornades tenen per objectiu divulgar l'aportació que les religions fan al conjunt de la societat, més enllà de les persones i comunitats que s'hi senten identificades. Les Jornades són obertes a tothom i inclouen ponències, taules rodones i un espectacle cada nit.
  Organitza: Direcció General d'Afers Religiosos amb la col·laboració del Consell Assessor per a la Diversitat Religiosa.
  Dies i lloc: 27, 28 i 29 de novembre de 2012, al Pati Manning, C/ Montalegre, 7 de Barcelona
  + info: http://ves.cat/bs_T
  Publicat per Esteve Fernández a 9:45 Cap comentari:
  Etiquetes de comentaris: anunci activitat, cants, diversitat religiosa, jornades, teatre
  Publicat per Esteve Fernández a 17:09 Cap comentari:
  Una presentació amb poemes de Machado i pintures de Picasso.
  Aportat per Dolors Boleda i Rafel Pi
  Publicat per Esteve Fernández a 17:05 Cap comentari:
  Sor Lucía. Foto: ManresaInfo.cat
  En aquest enllaç podeu escoltar l'entrevista que li van fer a la monja dominica Sor Lucía Caram a El món a RAC1, amb motiu de la presentació del seu llibre "Mi claustro es el mundo" fa uns pocs dies.
  És una entrevista força interessant. En el mateix enllaç, a part d'escoltar l'entrevista sencera, podreu llegir algunes frases destacades de l'entrevista. Hi ha tot un seguit de reflexions força interessants: de política, de la crisi econòmica i social actual, de l'església i les respostes que dóna davant la situació actual.